கேள்வி: கலாமண்டலம் கிரிஜா - ஆரம்ப கால வாழ்க்கை குறித்து விரிவாக சொல்லுங்கள்.
பதில்: கலாமண்டலம் கிரிஜா கேரளம் திருச்சூர் மாவட்டம் கடவல்லூரில் பிறந்தார் (1958) இவரது குடும்பம், அவர்களின் வாழ்வாதாரத்திற்காக கோயில்களை நம்பியிருந்தது. கிரிஜாவின் தந்தை பக்சியில் நாராயணன் மூசாத் பதகத்தில் நிபுணராக இருந்தார். இவரின் தாயார் தேவகி மனயம்மா திருவாதிரக்களி நடன கலைஞர் ஆவார். கிரிஜாவுக்கு ராமாயணம் மற்றும் மகாபாரத கதைகள் தெரிந்திருந்ததால் கூடியாட்டம் கற்றுக்கொள்ள உதவியாக இருந்தது. 1971 ஆம் ஆண்டில் கலாமண்டலம் சேர்ந்தார். கூடியாட்டத்தில் பட்டயப்படிப்பு மற்றும் அதில் மேற்படிப்பை 6 ஆண்டுகளில் வெற்றிகரமாக முடித்தார். இந்திய கலாச்சார அமைச்சகத்தின் உதவித்தொகையுடன் மேலும் பயிற்சி பெற்றார். பெயின்குளம் ராம சக்யாரைத் தவிர, குஞ்சிபிலகுட்டி நங்கியராம்மா, பி.கே.நாராயணன் நம்பியார் மற்றும் சமசுகிருத அறிஞர் உன்னிகிருஷ்ணன் இளையத் ஆகியோரும் பயிற்சியளித்தனர் . டாக்டர் கே.என். பிஷாரோதி விருது, மார்கி விருது போன்ற வெகுமதிகளை இவர் நடனம் கற்கும் காலத்திலேயே பெற்றுள்ளார்.